Sinnataggen

«Sinnataggen» er en skulptur i Vigelandsanlegget i Frognerparken i Oslo. Den forestiller en liten, sint gutt og regnes som Gustav Vigelands mest kjente skulptur.Sinnataggen  – oslosurf.no «Sinnataggen», som er støpt i bronse, ble sannsynligvis modellert i 1928Broen – vigeland.museum.no og montert som én av 58 skulpturer på «Broen» i skulpturparken i 1940.

Beskrivelse

«Sinnataggen» viser en naken smågutt som knytter nevene, løfter skuldrene og det høyre beinet og skriker i sinne stående på ett bein. Den er den ene av fire barnefigurer, to små gutter og to små jenter, som er plassert på midtpartiet av Vigeland-broa. Statuene av barn, kvinner og menn på broa står på rekkverket. «Sinnataggen» er plassert på  midtpartiets hjørne mot sør.  er omkring én meter høy medregnet en kvadratisk sokkelplate på 30 x 30 cm. Broskulpturene ble modellert av Vigeland i perioden fra 1926 til 1933.

Vigeland skal ha tegnet den første skissen til «Sinnataggen» allerede i 1901.nettavisen.no 2013: Den utrolige historien om Vigelands løsunger I 1911 modellerte han en mindre versjon av samme motiv som han fikk lagd minst fire avstøpninger av. Sønnen arvet denne skulpturen og fikk laget minst ti ekstra, ulovlige «juniorstøp» av samme figur.

Skulpturen, som tidlig ble omtalt som «skrikende gutt», fikk kallenavnet «Sinnataggen» i 1940-årene.For eksempel er det i Aftenposten 4. oktober 1947 en artikkel under tittelen «Gutten på Vigeland-brua konkurrerer med Karl Johan» der salgssjef Forfang i Narvesens Kioskkompani svarer på spørsmålet om hvilket prospektkortmotiv som er mest etterspurt: «Når det gjelder Oslo, er det gutten på Vigelandbrua som nu holder på å konkurrere ut bildet av Karl Johans gate. Den vesle sinnataggen flyr verden rundt med norske frimerker på.» Vigeland satte for øvrig sjelden titler på verkene sine, noe som kan gi rom for friere tolkninger. «Sinnataggen» ble etter hvert et populært postkort-motiv blant turister  og en slags maskot for Oslo by, på samme måte som for eksempel de ikoniske skulpturene «Den lille havfrue» i København og «Manneken Pis» i Brussel.

Hærverk
«Sinnataggen» er flere ganger blitt utsatt for hærverk. Den er også blitt stjålet, men har kommet til rette igjen.dagbladet.no 21. april 2007: Sinnatagget!

Skulpturen ble tilgriset med maling allerede i 1947, og i slutten av 1960-åra ble det oppdaget filemerker på foten av statuen.Aftenposten 6. desember 1978: Vigelands «Fosteret» var i Vest-Tyskland Natt til første nyttårsdag 1992 sagde noen løs den hule, 45 kilo tunge bronseskulpturen, like over foten, og stjal den med seg.Aftenposten torsdag 2. januar 1992 side 3 «Sinnataggen» ble funnet igjen elleve dager seinere, i en grop på Årvoll i Oslo, etter at en anonym innringer hadde tipset VG.Aftenposten søndag 12. januar 1992 Skulpturen ble montert tilbake på bronsesokkelen 6. mars samme år. Den er blitt «dekorert» på ulikt vis flere ganger siden.

Referanser

Eksterne lenker
 Broen – vigeland.museum.no

Kategori:Vigelandsanlegget